Γιώργος Χατζάρας

Ο Γιώργος Χατζάρας είναι Έλληνας πρώην ποδοσφαιριστής και νυν προπονητής ποδοσφαίρου. Υπήρξε παίκτης της Βέροιας και του Άρη Θεσσαλονίκης.

Μετά το τέλος της ποδοσφαιρικής του καριέρας, αρχικά εργάστηκε ως υπάλληλος της ΔΕΗ αλλά στη συνέχεια έγινε προπονητής και την περίοδο 1997-98 έφθασε με τον Αετό Σκύδρας έως τη Γ΄ Εθνική κατηγορία.

Ντεμπούτο στην Α΄ Εθνική ως προπονητής έκανε την επόμενη σεζόν (1998-99), με την ομάδα της Βέροιας.

Στη συνέχεια ανέλαβε το Αιγάλεω στη Γ΄ Εθνική, το οποίο οδήγησε σε διαδοχικές ανόδους σε Β΄ και Α΄ Εθνική το 2001. Το 2003 έφτασε μέχρι τα ημιτελικά του Κυπέλλου Ελλάδας ενώ το 2004, κατά το πέμπτο συνεχόμενο χρόνο παραμονής του στο «Σίτυ» εξασφάλισε την έξοδο στο Κύπελλο ΟΥΕΦΑ.

Το 2004 βρέθηκε με μεγάλες προσδοκίες στον πάγκο του Άρη.

Την περίοδο 2006 επέστρεψε στο «Σίτυ», ενώ το 2007 ανέλαβε τον Π.Α.Σ. Γιάννινα.

Τη σεζόν 2008-09 ξεκίνησε ως τεχνικός του Ηλυσιακού, αλλά αντικαταστάθηκε προς τα τέλη της περιόδου από το Βασίλη Παπαχρήστου.

Έλληνες ποδοσφαιριστές
Έλληνες προπονητές ποδοσφαίρου
Προπονητές ποδοσφαίρου Πιερικού
Ποδοσφαιριστές Άρη Θεσσαλονίκης
Προπονητές ποδοσφαίρου Αιγάλεω Α.Ο.
Προπονητές ποδοσφαίρου Άρη Θεσσαλονίκης
Προπονητές ποδοσφαίρου Ηλυσιακού
Προπονητές ποδοσφαίρου Π.Α.Ε. Βέροιας
Προπονητές ποδοσφαίρου Π.Α.Σ. Γιάννινα
Ποδοσφαιριστές αδιευκρίνιστης θέσης